text: [{"text_idx": "#000003", "text": "Mootummaan Indiyaa uggura kutaa Kaashimiir irra kaa\u2019ee ture haga tokko kaasuu ibse."}, {"text_idx": "#000004", "text": "Mootummaan Indiyaa torbaan dabre Kutaa Kaashmiir kan ummanni keessa jiraatu irra jireessaan Muslimaa, mirga ofiin of bulchuu heerri biyyattii keeyyata 370 irratti hayyamu irraa mulquun ni yaadatama."}, {"text_idx": "#000005", "text": "Murtii tana hatattamaan hojii irra oolchuuf, akkasuma mormii naannichatti ka\u2019e ukkaamsuuf tajaajila qunnamtii bilbilaafi Internet hunda addaan kute. Manneen barnootaafi iddoowwan tajaajila hawaasaa Kashmiiriitti argaman hedduus cufee jira."}, {"text_idx": "#000006", "text": "Tarkaanfii mootummaa Indiyaa tana hordofuun mormiin guddoon biyya keessaafi guutuu addunyaa irraa mootummaa Indiyaatti dhoohe."}, {"text_idx": "#000007", "text": "Sarbamiinsi mirga namummaa kutaa Kashmiiriitti mootummaa Indiyaa raawwataa jiru akka dhaabbatu jechuun hedduun akeekkachiisaa jiran."}, {"text_idx": "#000009", "text": "Mootummoonni biyyoota garagaraafi dhaabbileen mirga namummaaf falman danuun tarkaanfii hammeenyaa tana hadheeffatanii balaaleeffatan."}, {"text_idx": "#000010", "text": "Qondaalli kutaa Kashmiir ibsa guyyaa kaleessaa Miidiyaaleef kenne irratti, tasgabii amma naannichatti mullataa jiruun, uggurri tajaajila geejjibaa, uggurri ummanni magaalaa keessa akka hin sochoone kaahamee ture, kaafamuu dubbate."}, {"text_idx": "#000011", "text": "Itti ida\u2019uunis manneen barnootaa ugguraman, August 19 irraa kaasee kan banaman tahuu ibse."}, {"text_idx": "#000013", "text": "Tarkaanfii mootummaan Indiyaa, Kashmiir irratti fudhateen rogeeyyotaafi hoggantoonni siyaasaa beekkamoon kutaa Kashmiir tti argaman 1000 ol kan hidhaman tahuus odeeyfannoo ni addeessa."}, {"text_idx": "#000016", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]